กระทู้ถามที่ ๒๐๗ ร.

เรื่อง ขอทราบแนวทางการแก้ไขปัญหาครูไม่เพียงพอ

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงศึกษาธิการ ดังต่อไปนี้

เนื่องจากในปัจจุบันอาชีพข้าราชการครูในหลายโรงเรียนต้องแบกรับหน้าที่ และความรับผิดชอบในเรื่องของการสอนนักเรียนมากกว่าหนึ่งวิชา หรือมากกว่าหนึ่งชั้นเรียน โดยหลายครั้งที่ครูจำเป็นต้องสอนในวิชาที่ตนเองไม่เชี่ยวชาญ สะท้อนถึงปัญหาภาระงานครูที่มีมาก จนครูกดึงออกจากห้องเรียนไม่ได้เตรียมการสอนและสอนไม่ได้ประสิทธิภาพ เพราะจำนวนครูในโรงเรียนมีไม่เพียงพอ ส่งผลเสียต่อครูผู้สอนแต่ยังส่งผลกระทบกับการเรียนของนักเรียนอีกด้วย จึงขอเรียนถามว่า

๑. กระทรวงศึกษาธิการ มีแผนป้องกันและแก้ไขปัญหาครูไม่เพียงพอหรือไม่ อย่างไร

ขอทราบรายละเอียด

๒. กระทรวงศึกษาธิการ มีข้อจำกัดในการป้องกัน และแก้ไขปัญหาครูไม่เพียงพอหรือไม่อย่างไร ขอทราบรายละเอียด

ขอให้ตอบในราชกิจจานุเบกษา

คำตอบกระทู้ถามที่ ๒๐๗ ร.

ของ นางสาวรักชนก ศรีนอก สมาชิกสภาผู้แทนราษฎร พรรคก้าวไกล กรุงเทพมหานคร เรื่อง ขอทราบแนวทางการแก้ไขปัญหาครูไม่เพียงพอ

ข้าพเจ้า พลตำรวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ ขอตอบกระทู้ถาม
ของท่านสมาชิกผู้ทรงเกียรติ ดังนี้

คำตอบข้อที่ ๑ และ ๒

กระทรวงศึกษาธิการ ขอเรียนว่า การบริหารอัตรากำลังครูของสำนักงานคณะกรรมการการศึกษาขั้นพื้นฐาน (สพฐ.) มีเงื่อนไข ดังนี้

๑. คณะกรรมการข้าราชการครูและบุคลากรทางการศึกษา (ก.ค.ศ.) ได้กำหนดเกณฑ์อัตรากำลังข้าราชการครูและบุคลากรทางการศึกษาในสถานศึกษา สังกัด สพฐ. โดยกำหนดให้สถานศึกษาที่มีจำนวนนักเรียนตั้งแต่ ๑๑๙ คนลงมา ที่เปิดสอนระดับประถมวัยและหรือระดับประถมศึกษามีอัตรากำลังสายงานการสอน ดังนี้

๑.๑ จำนวนนักเรียน ๑ - ๔๐ คน มีอัตรากำลังสายงานการสอน ๑ - ๔ อัตรา
๑.๒ จำนวนนักเรียน ๔๑ - ๘๐ คน มีอัตรากำลังสายงานการสอน 5 อัตรา
๑.๓ จำนวนนักเรียน ๘๑ - ๑๑๙ คน มีอัตรากำลังสายงานการสอน & อัตรา

๒. มาตรการบริหารจัดการกำลังคนภาครัฐ (พ.ศ. ๒๕bon - bbon) ของคณะกรรมการกำหนดเป้าหมายและนโยบายกำลังคนภาครัฐ (คปร.) ได้กำหนดเงื่อนไขการจัดสรรคืนอัตราเกษียณอายุราชการโดยให้พิจารณาจัดสรรอัตราว่างจากผลการเกษียณอายุของข้าราชการครูและบุคลากรทางการศึกษา ดังนี้

๒.๑ ตำแหน่งที่เห็นควรจัดสรรคืนทั้งหมด เพื่อให้ส่วนราชการสามารถแต่งตั้งบุคคลได้อย่างต่อเนื่องทันที ได้แก่

• . • • • . . . . . . . . . . . . . . . . . . .

๒.๒.๓ ตำแหน่งผู้บริหารสถานศึกษาและตำแหน่งซึ่งมีหน้าที่เป็นผู้สอนในโรงเรียนระดับประถมศึกษา โรงเรียนขยายโอกาส และโรงเรียนระดับมัธยมศึกษา ในพื้นที่จังหวัดชายแดนภาคใต้ (จังหวัดสตูล ยะลา ปัตตานี นราธิวาส และ ฉะเชิงเทรา) และในพื้นที่พิเศษ เสี่ยงภัย ทุรกันดาร ชนกลุ่มน้อย เกาะ ภูเขา และพื้นที่ในเขตชายแดนที่มีอาณาเขตติดต่อกับประเทศเพื่อนบ้าน

๒.๒.๔ ตำแหน่งผู้บริหารสถานศึกษาและตำแหน่งซึ่งมีหน้าที่เป็นผู้สอนในโรงเรียนการศึกษาพิเศษเพื่อคนพิการ โรงเรียนการศึกษาสงเคราะห์ และโรงเรียนตามโครงการพระราชดำริหรือเป็นโรงเรียนในโครงการโรงเรียนร่วมพัฒนา (Partnership School Project) หรือโครงการหนึ่งตำบลหนึ่งโรงเรียนคุณภาพ

สพฐ. จึงได้ดำเนินการสำรวจและจัดทำข้อมูลอัตรากำลังครูในสถานศึกษา เพื่อวิเคราะห์ปริมาณงานสถานศึกษาในสังกัดว่าอัตรากำลังครูขาด/เกินในภาพรวมของแต่ละสำนักงานเขตพื้นที่ การศึกษามากน้อยเพียงใด ซึ่งข้อมูล ณ วันที่ ๑๐ มิถุนายน ๒๕๖๖ มีสภาพอัตรากำลังครูภาพรวมขาดเกณฑ์ จำนวน ๓๑,๓๗๓ อัตรา

อย่างไรก็ตาม เมื่อสิ้นปีงบประมาณ พ.ศ. ๒๕๖๖ ได้มีแนวทางในการแก้ไขปัญหา โดยได้ดำเนินการจัดสรรคืนอัตรว่างจากผลเกษียณอายุราชการของข้าราชการครูและบุคลากรทางการศึกษาจำนวน ๑๒,๕๑๔ อัตรา ให้สำนักงานเขตพื้นที่การศึกษาทุกเขต เพื่อนำไปจัดสรรอัตรว่างดังกล่าวให้สถานศึกษาในสังกัดตามหลักเกณฑ์ของ ก.ค.ศ. และเงื่อนไขที่ กปร. กำหนด

อีกทั้ง ได้ดำเนินการจัดสรรพนักงานราชการ ตำแหน่งครูผู้สอน จำนวน ๑๗,๗๕๘ อัตรา และอัตราจ้าง ตำแหน่งครูผู้สอน จำนวน ๔,๖๕๘ อัตรา ให้สำนักงานเขตพื้นที่การศึกษา เพื่อนำไปจัดสรรให้กับโรงเรียนที่มีความขาดแคลนครู โดยให้สำนักงานเขตพื้นที่การศึกษาบริหารอัตรากำลังดังกล่าวให้กับสถานศึกษาตามความจำเป็นเร่งด่วน